text: Eleccions al CPF 2022
  Des del Consorci Forestal de Catalunya hem treballat una candidatura unitària amb: la Federació Catalana d'Associacions de Propietaris Forestals (BOSCAT), l'Institut Agrícola Català de Sant Isidre (IACSI), la Unió de Pagesos (UPC) i Joves Agricultors i Ramaders de Catalunya (JARC). Treballar plegats és del tot necessari per donar resposta als reptes que tenim i per treure el màxim profit també de les oportunitats que se'ns presenten.
  Aquests són els representants acordats de la candidatura UNITS PEL BOSC:
  Josep M. Saurí i Abella, propietari forestal del Vallès Oriental, ramader i representant del Consorci Forestal de Catalunya a la coalició.
  Manuel Busquet i Arrufat, propietari forestal del Bages, advocat i representant de BOSCAT.
  Marc Comalrena de Sobregrau i Esteve, propietari i enginyer forestal del Vallès Occidental i representant d'IACSI.
  Josep Rius i Prat, propietari forestal del Bages, ramader i representant de la UPC.
  Eduard de Ribot i Porta, propietari i enginyer forestal de la comarca de la Selva, membre de la comissió permanent del Consorci Forestal de Catalunya i representant de JARC a la coalició.
  JA PODEU SIGNAR DIGITALMENT I ENVIAR EL VOSTRE AVAL ABANS DEL 13 DE GENER DE 2022
  Ens pots fer arribar l'aval de dues maneres: En format digital (sempre que la signatura sigui digital) enviant el document a eleccions@forestal.cat
  En paper, adjuntant còpia del NIF, a les nostres oficines de Santa Coloma de Farners o Solsona.
  Ens trobem davant d'una època molt important en la que hem de fer arribar amb força la nostra veu per defensar el paper dels boscos i del conjunt del sector forestal en reptes com l'adaptació al canvi climàtic, la recuperació econòmica, el desenvolupament de la bioeconomia i la millora del nostre entorn. És per això que uns animem perquè exerciu el vostre dret de vot a la mesa electoral que us pertoqui o bé mitjançant el vot per correu. Moltes gràcies!